10. 7. 93 De Europæiske Fællesskabers Tidende Nr. L 168/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1836/93 af 29. juni 1993 om industrivirksomheders frivillige deltagelse i en fællesskabsordning for miljø- styring og miljørevision RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 130 S, under henvisning til forslag fra Kommissionen ()), under henvisning til udtalelse fra Europa-Parlamentet (?), under henvisning til udtalelse fra Det Økonomiske og Sociale Udvalg (?), og ud fra følgende betragtninger : Målsætningen for og principperne bag Fællesskabets miljøpolitik, som fastlagt i Traktaten og beskrevet indgå- ende i den resolution, der blev vedtaget af Rådet for De Europæiske  Fællesskaber og repræsentanterne  for medlemsstaternes regeringer, forsamlet i Rådet, den 1. februar 1993 om et program for Fællesskabets politik og virke inden for miljø og bæredygtig udvikling () og i de tidligere resolutioner fra 1973 (”), 1977 (9), 1983 (7) og 1987 (?) om Fællesskabets politik og handlingsprogram på miljøområdet, er navnlig at forebygge, begrænse og så vidt muligt fjerne forurening, fortrinsvis ved kilden, på grundlag af princippet om, at forureneren betaler, og sikre, at ressourcerne udnyttes fornuftigt, samt at der anvendes ren eller renere teknologi ; i henhold til Traktatens artikel 2 i affattelsen i Traktaten om Den Europæiske Union, der blev undertegnet den 7. februar 1992 i Maastricht, har Fællesskabet, bl.a. til opgave at fremme en bæredygtig vækst i hele Fællesska- bet, og i Rådets resolution af 1. februar 1993 understreges betydningen af en sådan bæredygtig vækst ; () EFT nr. C 120 af 30. 4. 1993, s. 3. () EFT nr. C 42 af 15. 2. 1993, s. 4. () EFT nr. C 332 af 16. 12. 1992, s. 44. () Endnu ikke offentliggjort i Tidenden. () EFT nr. C 112 af 20. 12. 1973, s. 1. () EFT nr. C 139 af 13. 6. 1977, s. 1. ) EFT nr. C 46 af 17. 2. 1983, s. 1. () EFT nr. C 70 af 18. 3. 1987, s. 1. i Kommissionens program »Mod en bæredygtig udvik- ling«, der ved Rådets resolution af 1. februar 1993 blev godkendt med hensyn til den generelle strategi, under- streges virksomhedernes rolle og ansvar, både når det drejer sig om at styrke økonomien, og når det drejer sig om at beskytte miljøet i hele Fællesskabet ; industrien har et ansvar for at styre indvirkningerne af sine aktiviteter på miljøet og bør derfor selv være bane- brydende på dette område ; af hensyn til dette ansvar skal virksomhederne udarbejde og gennemføre en miljøpolitik, miljømålsætninger og miljøprogrammer samt effektive miljøstyringssystemer ; virksomhederne bør vedtage en miljøpolitik, som ud over at være i overensstemmelse med alle relevante lovkrav på miljøområdet skal omfatte bindende tilsagn om en passende fortsat forbedring af miljøindsatsen ; ved virksomhedernes anvendelse af miljøstyringssystemer skal der tages hensyn til behovet for, at de ansatte oplyses om og uddannes i indførelsen af den praktiske anvendelse af sådanne systemer ; miljøstyringssystemerne bør omfatte miljørevisionsproce- durer, som skal hjælpe ledelsen til at vurdere, hvorvidt og hvor effektivt miljøstyringssystemet bidrager til at opfylde virksomhedens miljøpolitik ; virksomhedernes informationsformidling til offentlig- heden om miljøaspekterne af deres aktiviteter er et væsentligt element i god miljøstyring og et svar på offent- lighedens stigende interesse for oplysning herom ; virksomhederne bør derfor tilskyndes til regelmæssigt at udarbejde og offentliggøre miljøredegørelser, der holder offentligheden underrettet om den faktiske miljøsituation på industrianlæggene og om virksomhedernes miljøpoli- tik, miljøprogrammer, miljømålsætninger, og miljøsty- ringssystem ; gennemsigtigheden og pålideligheden af virksomhedernes miljøaktiviteter forbedres, når deres miljøpolitik, miljø- programmer, miljøstyringssystemer, miljørevisionsproce-